Izdvojena dodatna sredstva za kupovinu dezinfekcionih i sredstava lične zaštitne opreme

U epidemiološkom smislu, ono što je u ovom trenutku najvažnije je da se poveća svijest građana o potrebi pridržavanja preporuka zdravstvenih djelatnika, kako bi se pojačale mjere lične i higijene prostora u kojem se boravi i racionalizovala upotreba ličnih zaštitnih sredstava.

Treba voditi računa i o tome da se pomoć građanima kojima je potrebno provodi u skladu sa preporukama struke, kazala je direktorica Doma zdravlja, dr Selvedina Spahić Sarajlić.

Dodala je da je primarna zdravstvena zaštita u Zenici u ovom momentu potpuno spremna. „Trenutno nam ništa ne nedostaje, no, kako se epidemiološka situacija bude usložnjavala, sigurno nam trenutne zalihe neće biti dovoljne. U tom smislu, danas su izdvojena dodatna sredstva za kupovinu dezinfekcionih i sredstava lične zaštine opreme“, dodala je Sarajlić.