Amel Tuka donirao zaštitnu opremu Kantonalnoj bolnici Zenica

Bosanskohercegovački atletičar Amel Tuka danas je Kantonalnoj bolnici Zenica uručio vrijednu donaciju u vidu zaštitne opreme koja je prijeko potrebna ljekarima i zdravstvenim radnicima tokom borbe s koronavirusom.

Donaciju u vidu zaštitnih maski i odijela Tuka je uručio menadžmentu bolnice koji će shodno potrebama zaštitna odijela i maske rasporediti po odjelima.Ovim je naš bh. atletičar pružio podršku ljekarima i zdravstvenim radnicima, a iskoristio je priliku i da se zahvali svima u bolnici koji se nalaze na prvim linijama borbe s pandemijom koronavirusa.

Zaštitna oprema će sigurno olakšati rad, ali i zaštititi sve radnike od širenja koronavurusa na zdravstveno osoblje koje je najpotrebnije zaštititi u ovom periodu.